Flora-fontenen, oppkalt etter den romerske blomsergudinnen Flora.
**Flora-fontenen** i Mumbai i India, er et monument som består av fontener og statuer. Den ligger på Hutatma Chowk (marathi: हुतात्मा चौक, «martyrenes plass», i sørenden av Dadabhai Naoroji-veien, også kalt for «Mile Long Road», ved forretningsdistriktet Mumbai Fort («Gamle Bombay»), det sørligste byområdet i Mumbai. Flora-fontenen, bygget i 1864, er en sammensmeltning av vann, arkitekter og skulptur, og har navn etter en av statuene, som framstiller den romerske antikke gudinnen Flora. Flora Fountain ble designet av en komite som inkluderte Richard Norman Shaw som arkitekt.

Flora Fountain var opprinnelig navngitt etter Henry Bartle Frere, den britiske guvernøren av Bombay (Mumbai), men endret rett før åpningen. Det ble reist på samme sted hvor festningen Old Mumbai Fort en gang sto. Fontenen ble senere kjent som («Martyrenes plass» i 1960 til ære for de 105 medlemmene av Samyukta Maharashtra-bevegelsen som mistet livet i kampen for en adskilt marathitalende stat med Mumbai som dets hovedstad.

Historie
--------

Flora-fontenen med Hutatma-statuen i bakgrunnen.
Flora-fontenens historie går tilbake til den tiden da Mumbais bymur, eller Old Mumbai Fort, ble revet i 1860 som en del av guvernør Henry Bartle Freres planer om å bedre de offentlig sanitære forhold og øke det urbane området som raskt voksende byen hadde behov for. Før rivningen av fortet, som ble bygget mellom 1686 og 1743 av Det britiske ostindiske kompani, besto bymuren av tre porter: Apollo Gate, Church Gate og Bazaar Gate, en vollgrav, en esplanade (bred gate med trebeplantning), og boligområder. Området kalles fortsatt for «Mumbai Fort» eller bare «The Fort». En mindre vei kalt for Hornby Road, oppkalt etter guvernøren av Bombay (Mumbai) mellom 1771 og 1784, eksisterte også i området til den gamle festningen. Etter rivningen ble Hornby Road omdøpt til Dadabhai Naoroji Road, utvidet til en bred aveny i nyklassisistisk stil. Den har jernbanestasjonen Chhatrapati Shivaji Terminus i den nordlige enden og med Flora-fontenen i den sørlige enden.

Flora-fontenen ble reist på det stedet hvor Church gate, der hvor den ene porten i bymuren en gang var. Porten har navn etter Sankt Thomas-katedralen rett ved. Monumentet ble konstruert av Agri-Horticultural Society of Western India ved en stor økonomisk donasjon på hva som tilsvarer £9 000 fra Cursetjee Fardoonjee Parekh. Den ble designet av Richard Norman Shaw og dens skulptur ble gjort av James Forsythe i importert portlandstein fra Dorset i England. Det ble deretter malt med hvit oljemaling for gi den et antikk struktur. Fontenen var opprinnelig ment å bli oppkalt etter guvernør Henry Bartle Frere som var ansvarlig for reisningen av flere store offentlige bygninger i Mumbai. Imidlertid ble denne planen endret før avdukingen, og den ble hetende Flora-fontenen. Navnet er fra Flora, en romersk gudinne for blomster og våren. Hennes statue står på toppen av en fontene, og de fire hjørnene er dekorert med mytologiske figurer.

Fontenen ble formelt avduket den 18. november 1869 og betraktes som en viktig del av Mumbais kulturarv. De nyklassisistiske omgivelsene er like viktig for fontenen som fontenen i seg selv er til dens kontekst.

Hutatma Chowk
-------------

Flora-fontenen ble omdøpt til Hutatma Chowk («Martyrenes plass») til minne om ofrene i Samyukta Maharashtra-bevegelsen. Flora-fontenen kan sees til venstre i bakgrunnen.
Fra 1864 og fram til 1960 ble den plassen, *chowk*, hvor fem veier møtes, og hvor nevnte fontenen står, ble hetende Flora Fountain. Det ble endret i 1960 da plassen ble omdøpt til Hutatma Chowk («Martyrenes plass») for å minnes de 105 i Samyukta Maharashtra-bevegelsen som mistet livet i den urolige dannelsen av delstaten Maharashtra i 1955. Ved siden av Flora-fontenen er det satt opp en steinstatue, Hutatma-statuen, av et par patrioter som holder en fakkel. Plassen heter således Hutatma Chowk og det tidligere navnet refererer nå kun til selve Flora-fontenen. Begge deler, med sine viktorianske omgivelsene, er blitt erklært som en del av Mumbais kulturarv.

Referanser
----------

1. 1 2 3  «Flora Fountain», Mumbai
2. 1 2 3 4  «Flora Fountain, Mumbai, India, by Richard Norman Shaw», *Victorian Web*
3. ↑  Dandavate, Madhu (2005): *Dialogue with Life*, Allied Publishers, s. 37
4. 1 2  «Mumbai Fort», *India9*
5. 1 2  «Heritage streetscape», *India Seminar*
6. ↑  «Dadabhai Naoroji Road Heritage Streetscape Project, India» Arkivert 2. februar 2009 hos Wayback Machine. *United Nations Educational*, Scientific and Cultural Organization.
7. ↑  «Public fountains» Arkivert 14. juni 2011 hos Wayback Machine. *Mahrashtra State Gazetter*. 1910.
8. ↑  *Chowk* er en betegnelse i India, ofte i forbindelse med stedsnavn, som henviser til markedsplass, torg, eller rundkjøring.

Eksterne lenker
---------------

* Flora Fountain, bilder på Commons
* 360° Panorama